Alarmujúca situácia na Slovensku spojená s druhou vlnou koronavírusu nenechala takmer nikoho chladným. Na bezpečnostné opatrenia i celoplošné testovania sa objavilo niekoľko rôznych názorov zo strany širokej verejnosti, politikov aj epidemiológov. Najnovšie sa o slovo prihlásil bývalý predseda parlamentu Andrej Danko.
Andrej Danko v polovici septembra opäť zabojoval o funkciu predsedu strany SNS, pričom jeho protikandidátom bol Anton Hrnko. Svoju pozíciu obhájil, vďaka čomu zrejme získal druhý dych a s veľkým nasadením kritizuje vládu Igora Matoviča. Pred pár dňami zverejnil video, kde upozornil na arogantnosť premiéra i ministra obrany. Podľa jeho slov mali porušiť veľké množstvo právnych predpisov.
46-ročný politik spochybnil výsledky prvého kola celoplošného testovania, pričom je presvedčený, že situácia s ochorením COVID-19 nie je taká vážna, ako ju opisujú vládni predstavitelia. ,,Vyzývam vládu, aby viedla dialóg s zástupcami primátorov a starostov, s odborovými zväzmi, zamestnávateľmi, zamestnancami, ale najmä s prezidentskou kanceláriou. Som presvedčený, že ak len trošku rozumu ostalo na úrade vlády, druhé kolo testovania nebude. Druhé kolo by boli peniaze vyhodené von oknom," uviedol rodák z Revúcej.
Vyjadrenie Andreja Danka
Zdroj: FB/Andrej Danko-predseda SNS | Foto: FB/Andrej Danko-predseda SNS, Igor Matovic | Video: Streamable.com